3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทหลักทรัพย์ซีมิโก้ จำกัด (มหาชน) ประกอบธุรกิจหลักทรัพย์
โดยได้รับใบอนุญาตในการประกอบธุรกิจ ดังนี้

1.  ธุรกิจนายหน้าซื้อขายหลักทรัพย์

  ธุรกิจนายหน้าซื้อขายหลักทรัพย์เป็นธุรกิจหลักของบริษัทฯ ปัจจุบันบริษัทฯ
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินสด ประเภท Cash Account – TSFC (Thailand Securities Finance
    Corporation)

3.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

4.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งบริษัทฯได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน บริษัทฯ ได้จัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซด์ www.seamico.com
  ซึ่งลูกค้าสามารถเข้าถึงข้อมูลได้ตลอดเวลา โดยบริษัทฯ ได้พัฒนาระบบข้อมูลต่าง ๆ
  อย่างต่อเนื่องไว้คอยให้บริการแก่ลูกค้าและนักลงทุน เช่น รายงานสดสภาวะหุ้นแบบ Real Time
  บทวิเคราะห์หุ้นรายวัน และรายงานหุ้นเจาะลึกเป็นรายตัว แนะนำการลงทุน
  รายงานพอร์ตการลงทุน รายงานข้อมูลการกระจายหลักทรัพย์ IPO บทวิเคราะห์อนุพันธ์
  รายงานสรุปภาพรวมตลาด บัญชีซื้อขายออนไลน์ ฯลฯ

  จากการปรับลดค่านายหน้าซื้อขายหลักทรัพย์
  ตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศอัตราค่าธรรมเนียมขั้นต่ำของการซื้อขายหลักทรัพย์ผ่าน
  Internet เพียงร้อยละ 0.15 ของมูลค่าการซื้อขายหลักทรัพย์ (จากเดิมร้อยละ 0.20
  ของมูลค่าการซื้อขายหลักทรัพย์)
  ส่วนการซื้อขายหลักทรัพย์ทั่วไปยังคงให้คิดค่าธรรมเนียมในอัตราไม่ต่ำกว่าร้อยละ 0.25
  เป็นระยะเวลา 3 ปี นับแต่วันที่ 1 มกราคม 2550 ถึง 31 ธันวาคม 2552
  และหลังจากนั้นจะคิดค่าธรรมเนียมแบบขั้นบันไดและค่าธรรมเนียมแบบเสรีตามลำดับ
  ซึ่งมีผลทำให้ลูกค้าบางส่วนโยกย้ายจากการซื้อขายหลักทรัพย์ทั่วไปเป็นการซื้อขายผ่าน Internet
  เพื่อลดต้นทุน

  เพื่อรองรับมาตรการดังกล่าว บริษัทฯ
  ได้จัดเตรียมระบบและเพิ่มช่องทางในการซื้อขายหลักทรัพย์สำหรับลูกค้า Internet
  โดยเพิ่มการให้บริการซื้อขายหลักทรัพย์ผ่านทางระบบโทรศัพท์เคลื่อนที่เมื่อต้นปี 2549
  และปัจจุบันได้พัฒนาโปรแกรม ZNET
  ซึ่งเป็นโปรแกรมดูข้อมูลราคาซื้อขายหลักทรัพย์ที่มีฟังค์ชั่นเพิ่มมากขึ้นจากโปรแกรมเดิม
  ทำให้ลูกค้าสามารถดูข้อมูลเกี่ยวกับหลักทรัพย์ที่สนใจได้ตลอดทั้งวัน
  และข้อมูลจะถูกปรับปรุงให้ทันสมัยอยู่เสมอในเวลาไม่กี่วินาที
  ทำให้ลูกค้าสามารถติดตามสภาวะตลาดได้ทันเหตุการณ์ ในส่วนของลูกค้าทั่วไป บริษัทฯ
  ยังคงรักษาลูกค้าเดิม และขยายฐานลูกค้าใหม่เพิ่มขึ้น

  บริษัทฯ มีการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทฯ ทั้งนี้ บริษัทฯ
  มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติของบริษัทฯ
  ซึ่งบริษัทฯ มีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  มีการตรวจสอบว่าควรเรียกหลักประกันเพิ่มหรือไม่
  รวมทั้งในกรณีที่ลูกค้ามีการผิดนัดชำระราคาฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน

ส่วนแบ่งตลาด

  มูลค่าการซื้อขายหลักทรัพย์ของตลาดหลักทรัพย์ฯ และมูลค่าการซื้อขายหลักทรัพย์ของบริษัทฯ
  แยกตามลักษณะประเภทบัญชี ในช่วงปี 2548- 2550 มีดังนี้

(หน่วย : ล้านบาท)

  []

  หมายเหตุ : * ยอดรวมส่วนที่แยกตามลักษณะประเภทบัญชีมิได้รวมมูลค่าบัญชีเงินลงทุนของบริษัท

สัดส่วนกลุ่มลูกค้าที่มีมูลค่าซื้อขายหลักทรัพย์ผ่านบริษัทฯ สูงสุด 10
อันดับแรกต่อมูลค่าซื้อขายหลักทรัพย์รวมของบริษัทฯ ในระยะ 3 ปีที่ผ่านมา

สัดส่วนลูกค้าของบริษัทฯ ที่มีปริมาณการซื้อขายสูงสุด 10 อันดับแรก ปี 2548- 2550

  []

  หมายเหตุ : ไม่มีกลุ่มลูกค้ารายใดที่มีปริมาณการซื้อขายเกินกว่าร้อยละ 10
  ของปริมาณการซื้อขาย

  ของบริษัทฯ หรือเป็นบุคคลที่มีผลประโยชน์ร่วมกับบริษัทฯ

ลักษณะลูกค้าของบริษัทฯ

  ลูกค้าของบริษัทฯ โดยส่วนใหญ่เป็นลูกค้ารายย่อยในประเทศ ซึ่งซื้อขายหลักทรัพย์ด้วยบัญชีเงินสด
  สัดส่วนลูกค้า Credit Balance เพิ่มขึ้นจาก ร้อยละ 11 ในปี 2548 เป็นร้อยละ 15 ในปี
  2549 ต่อเนื่องปี 2550
  เป็นผลมาจากนโยบายการขยายฐานเงินให้กู้ยืมเพื่อซื้อหลักทรัพย์เพิ่มมากขึ้น ในปี 2548- 2550
  สัดส่วนและโครงสร้างลูกค้าแสดงดังตาราง

  ------------------------------------------------------------------------
  ลูกค้า/สัดส่วน                            2548        2549        2550
  ------------------------------------- ----------- ----------- ----------
  ลูกค้ารายย่อย : ลูกค้าสถาบัน                95:5        92:8        92:8

  ลูกค้าในประเทศ : ลูกค้าต่างประเทศ          92:8        87:13       84:16

  ลูกค้า Cash Account : Credit Balance    89:11       85:15       85:15
  Account                                                       
  ------------------------------------------------------------------------

นโยบายการรับลูกค้า

  บริษัทฯ กำหนดนโยบายในการรับลูกค้า โดยยึดหลัก “รู้จักลูกค้า”
  ต้องมีข้อมูลที่จำเป็นและเพียงพอ ต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น บริษัทฯ
  มีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายการทบทวนวงเงินลูกค้าอย่างสม่ำเสมอเพื่อพิจารณาประวัติการซื้อขาย
  การชำระราคา และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

1.  ธุรกิจตัวแทนซื้อขายสัญญาซื้อขายล่วงหน้า

  เมื่อ 28 เมษายน 2549 ตลาดตราสารอนุพันธ์ได้เปิดดำเนินการเป็นวันแรก บริษัทฯ
  ในฐานะตัวแทนซื้อขายสัญญาซื้อขายล่วงหน้าที่ได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์
  ได้เปิดบริการด้านการซื้อขายสัญญาซื้อขายล่วงหน้าให้แก่ลูกค้า
  และได้เปิดให้บริการซื้อขายสัญญาซื้อขายล่วงหน้าประเภทออปชั่นเมื่อ 29 ตุลาคม 2550 ที่ผ่านมา
  ในปี 2549 – 2550 จำนวนสัญญาที่ซื้อขาย และส่วนแบ่งตลาดแสดงดังตาราง

  []

  ในส่วนของธุรกิจตัวแทนซื้อขายสัญญาซื้อขายล่วงหน้า บริษัทฯ ได้จัดตั้งหน่วยงาน “Derivatives
  Center” ขึ้นเพื่อดูแลหลักทรัพย์ประเภทตราสารอนุพันธ์โดยเฉพาะ
  หน่วยงานดังกล่าวมีเป้าหมายเพื่อแนะนำนักลงทุน ลูกค้า พนักงาน หรือบุคคลทั่วไปที่มีความสนใจ
  ให้มีความรู้ความเข้าใจเกี่ยวกับการลงทุนในตราสารอนุพันธ์และความเสี่ยงที่เกี่ยวข้องกับการซื้อขายตราสารอนุพันธ์
  อีกทั้งมีการแสดงข้อมูลทางด้านตราสารอนุพันธ์บนเว็บไซด์ www.seamico.com
  เพื่อใช้เป็นข้อมูลประกอบการตัดสินใจของนักลงทุน และได้พัฒนาโปรแกรม Z-Derivatives
  ซึ่งเป็นโปรแกรมดูข้อมูลราคาซื้อขายตราสารอนุพันธ์ในลักษณะเดียวกับ ZNET
  ทำให้ลูกค้าสามารถดูข้อมูลเกี่ยวกับตราสารอนุพันธ์ที่สนใจ
  และติดตามสภาวะตลาดได้ทันเหตุการณ์เนื่องจากข้อมูลจะถูกปรับปรุงให้ทันสมัยอยู่เสมอ

3.1.3 การลงทุนในหลักทรัพย์และค้าหลักทรัพย์

  บริษัทฯ มีการลงทุนในหลักทรัพย์และค้าหลักทรัพย์เพื่อให้ผลตอบแทนแก่บริษัทฯ
  โดยมีนโยบายการลงทุนที่ให้อัตราผลตอบแทนที่ดี ซึ่งบริษัทฯ
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้ที่เกี่ยวข้องในการดำเนินธุรกิจค้าหลักทรัพย์

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  ในปี 2550 เงินลงทุนในหลักทรัพย์ของบริษัทฯ แบ่งออกเป็น 2 ประเภทได้แก่

1)  เงินลงทุนในตราสารทุน ประกอบด้วย 1) เงินลงทุนในหลักทรัพย์ในตลาดหลักทรัพย์ฯ และ 2)
    เงินลงทุนในหลักทรัพย์ประเภท Strategic Investment และเงินลงทุนในบริษัทย่อย
    เพื่อรองรับการขยายธุรกรรมที่ต่อเนื่องจากธุรกรรมหลักทรัพย์ ได้แก่ ธุรกรรมบริหารกองทุน
    ซึ่งรวมถึงเงินลงทุนในหลักทรัพย์ที่เหลือจากการรับประกันการจำหน่าย

  2) เงินลงทุนในตราสารหนี้ที่มีผลตอบแทนในเกณฑ์ดีขณะเดียวกันมีความเสี่ยงต่ำ ได้แก่
  พันธบัตรรัฐบาล ตั๋วเงินคลัง หรือตราสารหนี้อื่นที่มีการรับรอง/อาวัลโดยสถาบันการเงิน หรือที่มี
  Credit Rating BBB+ ขึ้นไป ในช่วงเวลาสั้น ๆ ประมาณ 1-3 เดือน

มูลค่าเงินลงทุน (ตามมูลค่ายุติธรรม)ในหลักทรัพย์ของบริษัทฯ และบริษัทย่อย ในปี 2548- 2550 เป็นดังนี้

  (หน่วย : ล้านบาท)

+-----------------------------+------------+-------------+------------+
| ประเภทเงินลงทุน               | ม          |             |            |
|                             | ูลค่าเงินลงทุน |             |            |
+-----------------------------+------------+-------------+------------+
|                             | 2548       | 2549        | 2550       |
+-----------------------------+------------+-------------+------------+
| ตราสารหนี้                    | 201.99     | 214.67      | 181.02     |
+-----------------------------+------------+-------------+------------+
| ตราสารทุน – หลักทรัพย์จดทะเบียน  | 69.48      | 166.99      | 4.65       |
+-----------------------------+------------+-------------+------------+
| ตราสารทุน – หน่วยลงทุน         | -          | 100.05      | 155.11     |
+-----------------------------+------------+-------------+------------+
| ตราสารทุน - เงินลงทุนทั่วไป      | 12.48      | 10.05       | 10.76      |
+-----------------------------+------------+-------------+------------+
| กองทุนส่วนบุคคล                | 280.69     | 230.27      | -          |
+-----------------------------+------------+-------------+------------+
| เงินลงทุนในบริษัทร่วม            | 320.02     | -           | -          |
+-----------------------------+------------+-------------+------------+
| รวม                         | 884.66     | 722.48      | 351.54     |
+-----------------------------+------------+-------------+------------+

3.1.4 ธุรกิจการจัดจำหน่ายหลักทรัพย์

บริษัทฯ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent)

  สรุปผลงานการจัดจำหน่ายและรับประกันการจำหน่ายหลักทรัพย์

  -------------------------------------------------------------------------
  ปี              จำนวนราย      มูลค่าการจัดจำหน่าย      ค่าธรรมเนียมการจัดจำหน่าย
                               (ล้านบาท)             (ล้านบาท)
  -------------- ------------- -------------------- -----------------------
  2548           32            2,919.12             98.35

  2549           9             923.61               27.11

  2550           5             127.15               4.33
  -------------------------------------------------------------------------

5.  ธุรกิจที่ปรึกษาทางการเงิน

  บริษัทฯ ให้บริการด้านที่ปรึกษาทางการเงินที่หลากหลาย ดังนี้

-   การออกตราสารทุนด้วยวิธีการต่าง ๆ ได้แก่ การเสนอขายต่อสาธารณชนเป็นครั้งแรก
    การเสนอขายให้แก่บุคคลโดยเฉพาะเจาะจง การออกหุ้นกู้แปลงสภาพ
    การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
    และการนำหุ้นสามัญเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ MAI

-   ให้คำปรึกษาในการควบรวมกิจการและการเข้าซื้อกิจการ (Mergers and Acquisitions)
    โดยรวมถึงการร่วมลงทุน การเข้าครอบงำกิจการ การหาผู้ร่วมธุรกิจ
    การดำเนินการแปรรูปรัฐวิสาหกิจ
    และการดำเนินการเพิกถอนการเป็นหลักทรัพย์จดทะเบียนของกิจการ

-   ที่ปรึกษาพิเศษในการประเมินมูลค่ากิจการ การให้ความเห็นในฐานะที่ปรึกษาทางการเงินอิสระ
    การจัดทำรายงานพิเศษให้แก่ผู้ถือหุ้น ตลาดหลักทรัพย์ฯ และสำนักงาน ก.ล.ต.

-   ที่ปรึกษาในการดำเนินการฟื้นฟูกิจการและการเจรจาหาข้อตกลงกับสถาบันการเงินและเจ้าหนี้ต่าง
    ๆ

-   ที่ปรึกษาในการออกตราสารหนี้ ได้แก่ หุ้นกู้ เงินกู้ต่างประเทศ และ Syndicated Loans

-   ที่ปรึกษาในการลงทุนสำหรับการร่วมลงทุนระหว่างบริษัททั้งในและต่างประเทศ

-   ที่ปรึกษาในการลงทุนสำหรับบริษัทจดทะเบียนและบริษัทที่มิได้จดทะเบียนในประเทศไทย

  ปัจจุบันบริษัทฯ มีทีมงานวาณิชธนกิจที่มีศักยภาพในการรองรับลูกค้าได้หลากหลาย
  สามารถให้บริการได้ครอบคลุมทั้งกิจการขนาดเล็ก ขนาดกลาง จนถึงขนาดใหญ่ ทั้งนี้ บริษัทฯ
  ให้ความสำคัญต่อจรรยาบรรณในการดำเนินธุรกิจ การรักษาความสัมพันธ์ที่ดีกับลูกค้าของบริษัทฯ
  อย่างสม่ำเสมอ
  พร้อมทั้งให้คำแนะนำอย่างมืออาชีพเพื่อให้การดำเนินงานเป็นไปอย่างเหมาะสมและสอดคล้องกับนโยบายที่วางไว้
  อย่างไรก็ตามในปี 2550 ยังคงมีความผันผวนทางเศรษฐกิจและการเมืองต่อเนื่องจากปี 2549
  ซึ่งส่งผลกระทบกับการลงทุนอย่างมาก หลายบริษัทจึงชะลอการขยายตัว
  รวมทั้งเลื่อนระยะเวลาในการนำบริษัทเข้าจดทะเบียนในตลาดหลักทรัพย์
  ส่งผลให้รายได้จากการให้บริการด้านวาณิชธนกิจไม่เป็นไปตามที่บริษัทฯ คาดการณ์ไว้ โดยในปี
  2548 – 2550 บริษัทฯ มีรายได้จากการให้บริการด้านวาณิชธนกิจ ดังนี้

  ------------------------ --------------- --------------- ---------------
  หน่วย : ล้านบาท            2548            2549            2550

  รายได้                    71.61           45.93           20.90
  ------------------------ --------------- --------------- ---------------

5.  การจัดการกองทุนส่วนบุคคล

  บริษัทฯ มีการลงทุนในธุรกิจจัดการกองทุนส่วนบุคคล โดยลงทุนผ่านบริษัทหลักทรัพย์จัดการกองทุน
  ซีมิโก้ ไนท์ ฟันด์ แมเนจเม้นท์ จำกัด (SKFM) ในสัดส่วนร้อยละ 51 ของทุนชำระแล้ว SKFM
  ได้รับอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคลตั้งแต่วันที่ 26
  กรกฎาคม 2545 ปัจจุบันมีสำนักงานตั้งอยู่ที่ ชั้น 32 อาคารแสงทองธานี ถนนสาทรเหนือ สีลม
  บางรัก กรุงเทพมหานคร โทรศัพท์ (662) 639-2965 อย่างไรก็ดี บริษัทฯ
  มีแผนในการขายเงินลงทุนดังกล่าวภายในปี 2551 เนื่องจากบริษัทฯ
  ได้จัดตั้งบริษัทหลักทรัพย์จัดการกองทุนรวม ซีมิโก้ จำกัด
  เพื่อดำเนินธุรกิจประเภทการจัดการกองทุนรวม และกองทุนส่วนบุคคล
  ซึ่งปัจจุบันได้เริ่มดำเนินการแล้ว

6.  การจัดการกองทุนรวม

  บริษัทฯ ได้จัดตั้งบริษัทหลักทรัพย์จัดการกองทุนรวม ซีมิโก้ จำกัด ในสัดส่วนร้อยละ 100
  ของทุนชำระแล้วเพื่อดำเนินธุรกิจการจัดการกองทุนรวม โดยบริษัทหลักทรัพย์จัดการกองทุนรวม
  ซีมิโก้ จำกัด มีทุนจดทะเบียน100 ล้านบาท
  และได้รับอนุญาตให้ประกอบธุรกิจหลักทรัพย์ประเภทการจัดการกองทุนรวมเมื่อเดือนมกราคม
  2550 โดยดำเนินธุรกิจจัดการกองทุนรวมให้แก่ลูกค้าทั้งที่เป็นบุคคลธรรมดา คณะบุคคล
  หรือนิติบุคคล ทั้งสัญชาติไทยและต่างประเทศ
  ภายใต้กฎระเบียบข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
  และได้รับอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล เมื่อสิงหาคม
  2550 ปัจจุบันมีสำนักงานตั้งอยู่ที่ชั้น 8 เลขที่ 287 อาคารลิเบอร์ตี้สแควร์ ถนนสีลม แขวงสีลม
  เขตบางรัก กรุงเทพมหานคร บริษัทฯ ดังกล่าวได้เริ่มเสนอขายกองทุนแล้วเมื่อกลางปี 2550
  ที่ผ่านมา

  บริษัทฯ มีวัตถุประสงค์ในการลงทุนใน บริษัทหลักทรัพย์จัดการกองทุนรวม ซีมิโก้
  จำกัดเพื่อเพิ่มผลตอบแทนในการลงทุน
  และขยายธุรกิจไปสู่การให้บริการหลักทรัพย์ที่ครบวงจรยิ่งขึ้น
  นอกจากนี้ยังเป็นการเพิ่มลูกค้าและเพิ่มมูลค่าการซื้อขายหลักทรัพย์ให้บริษัทฯ อีกด้วย

7.  ธุรกิจตราสารอนุพันธ์

  บริษัทฯ ได้มีการลงทุนในบริษัท ซีมิโก้ ดีริเวทีฟ จำกัดในสัดส่วนร้อยละ 51 ของทุนชำระแล้ว
  อีกร้อยละ 49 ถือหุ้นโดยบริษัทโพลาลิส ซิเคียวริตี้ (เอชเค) จำกัด ประเทศฮ่องกง
  เพื่อดำเนินธุรกิจเกี่ยวกับตราสารอนุพันธ์ โดยบริษัท ซีมิโก้ ดีริเวทีฟ จำกัด มีทุนจดทะเบียน100
  ล้านบาท และจดทะเบียนเป็นนิติบุคคล เมื่อวันที่ 14 ธันวาคม 2549 ปัจจุบันมีสำนักงานตั้งอยู่ที่
  ชั้น 8 เลขที่ 287 อาคารลิเบอร์ตี้สแควร์ ถนนสีลม แขวงสีลม เขตบางรัก กรุงเทพมหานคร
  อย่างไรก็ดี บริษัทฯ ได้จดทะเบียนยกเลิกบริษัทดังกล่าวเมื่อ 13 ธันวาคม 2550
  เนื่องจากบริษัทฯ มีแผนการปรับโครงสร้างการดำเนินธุรกิจในแนวทางใหม่ที่มีประสิทธิภาพกว่า
  โดยการให้บริษัทโพลาลิส ซิเคียวริตี้ (เอชเค) จำกัด ประเทศฮ่องกง
  ซึ่งเป็นบริษัทในกลุ่มของบริษัทโพลาลิส ประเทศไต้หวัน เป็นที่ปรึกษาแทนการร่วมลงทุน

3.2 การตลาดและภาวะการแข่งขัน

  ในปี 2550 ดัชนีตลาดหลักทรัพย์เพิ่มขึ้นจาก 679.84 จุด ณ สิ้นปี 2549 มาอยู่ที่ 858.10 ณ
  สิ้นปี 2550 หรือเพิ่มขึ้นร้อยละ 26.22 และมูลค่าการซื้อขายรวมของตลาดหลักทรัพย์เพิ่มขึ้นจาก
  3,956 พันล้านบาท ในปี 2549 เป็น 4,189 พันล้านบาท ในปี 2550 หรือเพิ่มขึ้นร้อยละ 5.89
  ปริมาณการซื้อขายเฉลี่ยต่อวันเพิ่มขึ้นร้อยละ 5.01 จาก 16,281 ล้านบาทต่อวัน มาอยู่ที่
  17,097 ล้านบาทต่อวัน

  ในปี 2550 ตลาดหลักทรัพย์มีความผันผวนสูง
  ทั้งจากปัจจัยลบและปัจจัยบวกที่เข้ามาทั้งภายในประเทศและต่างประเทศ
  ดัชนีตลาดหลักทรัพย์ต่ำสุดที่ 616.75 และสูงสุดที่ 915.03 หรือขึ้นลงเกือบ 300 จุด
  โดยในช่วงไตรมาสแรก ภาวะตลาดยังซบเซาต่อเนื่องจากปลายปี 2549
  จากสถานการณ์ทางการเมืองในประเทศที่ยังไม่แน่นอน
  อย่างไรก็ดีสถานการณ์เริ่มคลี่คลายเมื่อศาลรัฐธรรมนูญตัดสินเกี่ยวกับคดียุบพรรค
  เม็ดเงินของนักลงทุนต่างประเทศเริ่มไหลเข้าอย่างต่อเนื่อง
  ตราบจนกระทั่งเกิดวิกฤตสินเชื่อที่อยู่อาศัยด้อยคุณภาพของสหรัฐอเมริกา (Sub-prime)
  ที่ส่งผลกระทบต่อตลาดหุ้นทั่วโลก สถาบันการเงินขนาดใหญ่ของสหรัฐอเมริกาประสบภาวะขาดทุน
  เช่น ซิตี้กรุ๊ป เมอร์ริลลินซ์ มีการปลดพนักงานเป็นจำนวนมาก
  ซึ่งปัญหาซับไพรม์ยังคงส่งผลต่อเนื่องถึงต้นปี 2551

  ในปี 2550 มีบริษัทใหม่เข้าจดทะเบียนในตลาดหลักทรัพย์ (SET) จำนวน 7 บริษัท
  มูลค่าหลักทรัพย์ (ณ ราคา IPO) รวมประมาณ 101,978 ล้านบาท (รวมหลักทรัพย์ DTAC
  ซึ่งจดทะเบียนทั้งประเทศสิงคโปร์และไทย) และบริษัทเข้าจดทะเบียนในตลาดหลักทรัพย์ MAI
  จำนวน 6 บริษัท มูลค่าหลักทรัพย์ (ณ ราคา IPO) รวมประมาณ 3,104 ล้านบาท

  ภาวะธุรกิจในตลาดแรก (หน่วย : ล้านบาท)

+------------------------------------+---------+----------+-----------+
| การเสนอขายหลักทรัพย์                  | 2548    | 2549     | ม.ค.-ก.ย. |
|                                    |         |          | 2550*     |
+====================================+=========+==========+===========+
| มูลค่าหลักทรัพย์ที่เสนอขายในตลาดแรก       | 1,      | 1        | 1,132,482 |
|                                    | 073,348 | ,470,148 |           |
+------------------------------------+---------+----------+-----------+
| จำแนกตามประเภทตราสาร               | 87,774  | 117,276  | 27,141    |
|                                    |         |          |           |
| -   ตราสารทุน                       | 985,574 | 1        | 1,105,341 |
|                                    |         | ,352,872 |           |
| -   ตราสารหนี้                       |         |          |           |
+------------------------------------+---------+----------+-----------+
| จำแนกตามลักษณะการลงทุน               | 24,004  | 17,847   | 4,249     |
|                                    |         |          |           |
| -   Initial Public Offering        | 981,291 | 1        | 962,075   |
|                                    |         | ,259,471 |           |
| -   Public Offering                | 66,300  |          | 162,652   |
|                                    |         | 188,749  |           |
| -   Private Placement              | 1,753   |          | 3,506     |
|                                    |         | 4,081    |           |
| -   กรรมการและพนักงาน               |         |          |           |
+------------------------------------+---------+----------+-----------+
| จำแนกตามประเภทนักลงทุน               | 984,609 | 1        | 1,106,214 |
|                                    |         | ,386,943 |           |
| -   ในประเทศ                       | 88,739  |          | 26,268    |
|                                    |         | 83,205   |           |
| -   ต่างประเทศ                      |         |          |           |
+------------------------------------+---------+----------+-----------+

  ที่มา: ข้อมูลล่าสุด ปี 2550 (ม.ค. – ก.ย.) ฝ่ายจดทะเบียนหลักทรัพย์
  สำนักงานคณะกรรมการหลักทรัพย์และตลาดหลักทรัพย์ ซึ่งเป็นข้อมูลเบื้องต้น

ภาวะธุรกิจในตลาดรอง

+------------------------------------+---------+----------+-----------+
| ตลาดหลักทรัพย์แห่งประเทศไทย            | 2548    | 2549     | 2550      |
+====================================+=========+==========+===========+
| มูลค่าหลักทรัพย์ตามราคาตลาดรวม (ล้านบาท) | 5,      | 5        | 6,636,069 |
|                                    | 105,113 | ,078,705 |           |
| มูลค่าการซื้อขายของตลาดโดยรวม (ล้านบาท) |         |          | 4,188,777 |
|                                    | 4,      | 3        |           |
| มูลค่าการซื้อขายเฉลี่ยต่อวัน (ล้านบาท)      | 031,240 | ,956,262 | 17,097    |
|                                    |         |          |           |
| ดัชนีตลาดหลักทรัพย์ฯ ณ สิ้นปี (จุด)         | 16,454  | 16,281   | 858.10    |
|                                    |         |          |           |
| อัตราส่วนราคาปิด ต่อ กำไรต่อหุ้น (เท่า)    | 713.73  | 679.84   | 12.63     |
|                                    |         |          |           |
| อัตราส่วนราคาปิด ต่อ มูลค่าทางบัญชีต่อหุ้น    | 9.40    | 8.10     | 2.00      |
| (เท่า)                              |         |          |           |
|                                    | 1.91    | 1.65     | 3.31      |
| อัตราเงินปันผลตอบแทนเฉลี่ย (%)          |         |          |           |
|                                    | 3.37    | 4.23     |           |
+------------------------------------+---------+----------+-----------+

ที่มา: ตลาดหลักทรัพย์แห่งประเทศไทย

+------------------------------------+---------+----------+-----------+
| ตลาดหลักทรัพย์ MAI                    | 2548    | 2549     | 2550      |
+------------------------------------+---------+----------+-----------+
| มูลค่าหลักทรัพย์ตามราคาตลาดรวม (ล้านบาท) | 14,314  | 21,810   | 38,269    |
|                                    |         |          |           |
| มูลค่าการซื้อขายของตลาดโดยรวม (ล้านบาท) | 35,941  | 27,414   | 83,043    |
|                                    |         |          |           |
| มูลค่าการซื้อขายเฉลี่ยต่อวัน (ล้านบาท)      | 147     | 113      | 339       |
|                                    |         |          |           |
| ดัชนีตลาดหลักทรัพย์ฯ ณ สิ้นปี (จุด)         | 158.23  | 193.43   | 272.37    |
+------------------------------------+---------+----------+-----------+

ที่มา: ตลาดหลักทรัพย์แห่งประเทศไทย

เปรียบเทียบตัวเลขที่สำคัญในปี 2548 – 2550

+------------------------------------+---------+----------+-----------+
| รายละเอียด                          | 2548    | 2549     | 2550      |
+------------------------------------+---------+----------+-----------+
| SET Index – ณ วันสิ้นปี (จุด)           | 713.73  | 679.84   | 858.10    |
|                                    |         |          |           |
| MAI Index – ณ วันสิ้นปี (จุด)           | 158.23  | 193.43   | 272.37    |
|                                    |         |          |           |
| จำนวนบริษัทสมาชิกหรือโบรกเกอร์ (ราย)    | 39      | 37       | 38        |
|                                    |         |          |           |
| ส่วนแบ่งตลาดรวมของโบรกเกอร์ 10        | 49.97   | 51.58    | 49.31     |
| อันดับแรก                            |         |          |           |
|                                    | 468     | 476      | 475       |
| (SET&MAI) (ร้อยละ)                  |         |          |           |
|                                    | 36      | 42       | 48        |
| จำนวนบริษัทจดทะเบียนใน SET (ราย)      |         |          |           |
|                                    |         |          |           |
| จำนวนบริษัทจดทะเบียนใน MAI (ราย)      |         |          |           |
+------------------------------------+---------+----------+-----------+

ที่มา: ตลาดหลักทรัพย์แห่งประเทศไทย

มูลค่าการซื้อขายในตลาดหลักทรัพย์แห่งประเทศไทย ปี 2548 – 2550 (หน่วย : ล้านบาท)

  --------------------------------------------------------------------------------------
  เดือน       2548                     2549                     2550           
  ---------- -------------- --------- -------------- --------- -------------- ----------
             มูลค่าการซื้อขาย   เฉลี่ย/วัน   มูลค่าการซื้อขาย   เฉลี่ย/วัน   มูลค่าการซื้อขาย   เฉลี่ย/วัน

  มกราคม     472,643        23,632    672,068        32,003    285,184        13,580

  กุมภาพันธ์    462,916        24,364    348,207        18,327    256,242        12,812

  มีนาคม      382,993        16,652    297,461        12,933    190,179        9,056

  เมษายน     255,214        15,013    347,578        21,724    175,532        9,752

  พฤษภาคม    318,771        16,777    308,001        15,400    305,208        15,260

  มิถุนายน     327,104        14,868    208,974        10,449    410,913        19,567

  กรกฎาคม    264,860        13,940    247,639        12,382    668,412        31,829

  สิงหาคม     328,544        14,934    250,660        11,394    398,961        18,135

  กันยายน     421,978        19,181    307,515        15,376    313,419        15,671

  ตุลาคม      248,674        12,434    271,023        12,906    513,735        23,352

  พฤศจิกายน   260,473        11,840    373,005        16,955    402,683        18,304

  ธันวาคม     287,070        14,354    324,131        17,060    268,309        15,783
  --------------------------------------------------------------------------------------

  ที่มา: ตลาดหลักทรัพย์แห่งประเทศไทย

มูลค่าการซื้อขายหลักทรัพย์จำแนกตามกลุ่มนักลงทุน

(หน่วย : ล้านบาท)

+--------------+-----------+------+---------+------+----------+------+
| กลุ่มนักลงทุน    | 2548      |      | 2549    |      | 2550     |      |
+--------------+-----------+------+---------+------+----------+------+
|              | มูลค่า      | ร    | มูลค่า    | ร    | มูลค่า     | ร    |
|              |           | ้อยละ |         | ้อยละ |          | ้อยละ |
+--------------+-----------+------+---------+------+----------+------+
| นักล          | 2,248,626 | 28   | 2,      | 34   | 2        | 33   |
| งทุนต่างประเทศ |           |      | 680,367 |      | ,760,572 |      |
|              | 839,492   | 10   |         | 12   |          | 14   |
| ส            |           |      | 919,958 |      | 1        |      |
| ถาบันในประเทศ | 4,974,362 | 62   |         | 54   | ,215,548 | 53   |
|              |           |      | 4,      |      |          |      |
| นัก           |           |      | 312,199 |      | 4        |      |
| ลงทุนในประเทศ |           |      |         |      | ,401,434 |      |
+--------------+-----------+------+---------+------+----------+------+
| รวม          | 8,062,480 | 100  | 7,      | 100  | 8        | 100  |
|              |           |      | 912,524 |      | ,377,554 |      |
+--------------+-----------+------+---------+------+----------+------+

ที่มา: ตลาดหลักทรัพย์แห่งประเทศไทย

ในปี 2550 มูลค่าการซื้อขายของนักลงทุนต่างประเทศมีความผันผวนอย่างมากตลอดทั้งปี จากปัจจัยบวกด้านความเชื่อมั่นในสถานการณ์ทางการเมืองในประเทศที่เริ่มคลี่คลาย ประกอบกับความเชื่อมั่นว่าตลาดหลักทรัพย์ไทยยังสามารถให้อัตราผลตอบแทนสูงจากราคาหลักทรัพย์ที่ยังมีราคาถูกเมื่อเปรียบเทียบกับตลาดหลักทรัพย์อื่นๆ ในภูมิภาค ส่งผลให้เม็ดเงินลงทุนไหลเข้าตลาดหลักทรัพย์ไทยอย่างท่วมท้น ขณะที่ได้รับผลกระทบในด้านลบจากมาตรการดำรงเงินสำรองเงินนำเข้าระยะสั้นร้อยละ 30 ของธนาคารแห่งประเทศไทย ต่อเนื่องจากปลายปี 2549 และปัญหาซับไพรม์ที่ส่งผลกระทบในวงกว้างต่อตลาดหลักทรัพย์ทั่วโลก ส่งผลให้เกิดแรงเทขายของนักลงทุนต่างประเทศถึง 2 รอบในราวเดือนสิงหาคม และช่วงปลายปี อย่างไรก็ดีโดยรวมนักลงทุนต่างประเทศมียอดซื้อสุทธิกว่า 5 หมื่นล้านบาท ในปี 2550

สภาพการแข่งขันในธุรกรรมนายหน้าซื้อขายหลักทรัพย์

  สภาพการแข่งขันในปี 2550 ที่ผ่านมามีความรุนแรงเช่นเดิม
  แม้ว่าอัตราค่าธรรมเนียมการซื้อขายหลักทรัพย์ยังคงเพดานขั้นต่ำที่ร้อยละ 0.25
  ซึ่งบริษัทหลักทรัพย์ต่างใช้กลยุทธ์ในการเพิ่มคุณภาพการให้บริการด้านสารสนเทศ
  และงานวิเคราะห์หลักทรัพย์ที่มีคุณภาพ

  ในปี 2550 กลุ่มโบรกเกอร์ที่มีมูลค่าการซื้อขายสูงสุด 10
  อันดับแรกมีส่วนแบ่งตลาดรวมกันถึงร้อยละ 49.31 ของมูลค่าการซื้อขายทั้งหมด
  ลดลงเล็กน้อยจากปี 2549 บริษัทฯ มีส่วนแบ่งการตลาดลดลงเป็นอันดับที่ 12
  โดยมีสาเหตุหนึ่งมาจากฐานลูกค้าส่วนใหญ่กว่าร้อยละ 92 เป็นนักลงทุนรายย่อยในประเทศ
  ซึ่งมีสัดส่วนการซื้อขายหลักทรัพย์โดยรวมลดลงอย่างต่อเนื่องนับจากปี 2548

ส่วนแบ่งการตลาดด้านการเป็นนายหน้าซื้อขายหลักทรัพย์ (SET & MAI)

+-----------------------------+-----+-----+------+------+------+-----+
| รายละเอียด                   | 2   |     | 2549 |      | 2550 |     |
|                             | 548 |     |      |      |      |     |
+-----------------------------+-----+-----+------+------+------+-----+
|                             | อ   | ร้อ  | อันดับ | ร    | อันดับ | ร้อ  |
|                             | ันดับ | ยละ |      | ้อยละ |      | ยละ |
+-----------------------------+-----+-----+------+------+------+-----+
| ส                           | 5   | 4   | 8    | 3.77 | 12   | 3   |
| ่วนแบ่งตลาดของบริษัทหลักทรัพย์ซีมิโก้ |     | .28 |      |      |      | .05 |
|                             | 1   |     | 1-10 | 5    | 1-10 |     |
| ส่วนแบ่งตลาดรวมของโบรกเกอร์ 10 | -10 | 49  |      | 1.58 |      | 49  |
| อันดับแรก                     |     | .97 |      |      |      | .31 |
+-----------------------------+-----+-----+------+------+------+-----+

ที่มา: ตลาดหลักทรัพย์แห่งประเทศไทย

ธุรกรรมตัวแทนซื้อขายสัญญาซื้อขายล่วงหน้า

ตลาดตราสารอนุพันธ์เริ่มเปิดดำเนินการซื้อขายสัญญาฟิวเจอร์สเมื่อ 28 เมษายน 2549 และเริ่มทำการซื้อขายสัญญาออปชั่นเมื่อ 29 ตุลาคม 2550โดยมีจำนวนสัญญาที่ซื้อขายรวมในปี 2550 จำนวนทั้งสิ้น 1,236,884 สัญญา คิดเป็นจำนวนสัญญาซื้อขายเฉลี่ยต่อวัน 5,049 สัญญา ในปี 2550 บริษัทฯ มีจำนวนสัญญาที่ซื้อขาย 72,535 สัญญา มีส่วนแบ่งตลาดร้อยละ 2.99 ของมูลค่าสัญญาที่ซื้อขายทั้งหมด อยู่ในอันดับที่ 13 จากตัวแทนทั้งหมด 25 ราย ขณะที่ส่วนแบ่งตลาดรวมของโบรกเกอร์ 10 อันดับแรกคิดเป็นร้อยละ 74.87 ของมูลค่าสัญญาที่ซื้อขายทั้งหมด 

 จำนวนสัญญาที่ซื้อขายจำแนกตามกลุ่มนักลงทุน (นับรวมด้านซื้อและขาย)

+-------------------------------+----------+------+-----------+------+
| กลุ่มนักลงทุน                     | 2549     |      | 2550      |      |
+-------------------------------+----------+------+-----------+------+
|                               | จำนวน    | ร    | จำนวน     | ร    |
|                               |          | ้อยละ |           | ้อยละ |
+-------------------------------+----------+------+-----------+------+
| นักลงทุนต่างประเทศ               | 76,333   | 19   | 487,092   | 20   |
|                               |          |      |           |      |
| สถาบันในประเทศ                 | 110,725  | 28   | 626,618   | 25   |
|                               |          |      |           |      |
| นักลงทุนในประเทศ                | 210,416  | 53   | 1,360,058 | 55   |
+-------------------------------+----------+------+-----------+------+
| รวม                           | 397,474  | 100  | 2,473,768 | 100  |
+-------------------------------+----------+------+-----------+------+

ที่มา: บริษัทตลาดอนุพันธ์ (ประเทศไทย) จำกัด (มหาชน)

กลยุทธ์และศักยภาพการแข่งขัน

  สภาพการแข่งขันในธุรกิจหลักทรัพย์มีความรุนแรงขึ้นอย่างชัดเจนในปี 2550
  จากการที่มาตรการเริ่มเปิดเสรีค่าคอมมิชชั่น ของตลาดหลักทรัพย์ฯ โดยในช่วง 3 ปีแรก (1
  มกราคม 2550 ถึง 31 ธันวาคม 2552) ให้คิดค่าธรรมเนียมในอัตราไม่ต่ำกว่าร้อยละ 0.25
  ของจำนวนเงินที่ซื้อขาย และในช่วงอีก 2 ปีถัดไป (1 มกราคม 2553 ถึง 31 ธันวาคม 2554)
  ให้คิดค่าธรรมเนียมเป็นขั้นบันได 4 ขั้นตามมูลค่าการซื้อขายรายวัน[1]
  ขณะที่การซื้อขายหลักทรัพย์ผ่านอินเตอร์เน็ตให้คิดค่าธรรมเนียมไม่ต่ำกว่า ร้อยละ 0.15
  ของจำนวนเงินที่ซื้อขาย (ร้อยละ 60 ของอัตราค่าธรรมเนียมการซื้อขายทั่วไป)
  ซึ่งมีผลบังคับใช้ในปี 2550 ทันที
  การลดลงของค่าธรรมเนียมส่งผลกระทบโดยตรงต่อผลการดำเนินงานและความอยู่รอดของบริษัทหลักทรัพย์

  อย่างไรก็ดี สำหรับในปี 2551 สำนักงานคณะกรรมการกำกับหลักทรัพย์และตลาดหลักทรัพย์
  (กลต.) อยู่ระหว่างการทบทวนอนุญาตให้บริษัทหลักทรัพย์สามารถประกอบธุรกิจได้มากขึ้น เช่น
  การออกไปประกอบธุรกิจใหม่ ๆ ในต่างประเทศ
  เพื่อเตรียมความพร้อมรองรับการแข่งขันที่จะรุนแรง
  และรองรับการเคลื่อนย้ายเงินทุนของโลกที่รวดเร็ว การทบทวนประกาศของ กลต.
  เกี่ยวกับเกณฑ์การอนุญาตให้บริษัทหลักทรัพย์สามารถปล่อยกู้ได้ในอัตราที่เกินกว่า 5
  เท่าของเงินกองทุน ซึ่งนับเป็นการเพิ่มช่องทางรายได้ของบริษัทหลักทรัพย์
  และเตรียมความพร้อมสู่การดำเนินธุรกิจที่ยากขึ้น
  และการเปิดเสรีค่าคอมมิชชั่นที่จะมาถึงในเวลาอันใกล้นี้

  บริษัทฯ ยังคงมุ่งเน้นการให้บริการที่มีคุณภาพ รวดเร็ว และทันต่อการตัดสินใจของนักลงทุน
  การสร้างระบบลูกค้าสัมพันธ์เพื่อสร้างสายสัมพันธ์ที่ดี
  และการขยายฐานลูกค้าธุรกิจหลักทรัพย์ให้มีความหลากหลายมากขึ้น โดยขยายไปยังกลุ่มลูกค้าที่มี
  High Margin เช่น ลูกค้าสถาบัน และกลุ่มนักลงทุนที่อาจจะเป็นลูกค้าในภายหน้า
  รวมถึงการขยายฐานลูกค้าในเชิงรุก ใช้กลยุทธ์การสร้างฐานลูกค้าร่วมกันในหลาย ๆ ธุรกรรม
  ในลักษณะ Cross Selling โดยการร่วมประสานกันระหว่างหน่วยธุรกิจต่าง ๆ
  นอกจากนี้ยังให้ความสำคัญในการพัฒนาธุรกิจที่ต่อเนื่อง
  เพื่อร่วมสร้างแรงขับเคลื่อนในการเพิ่มส่วนแบ่งตลาดให้กับธุรกิจนายหน้าซื้อขายหลักทรัพย์
  การขยายการดำเนินธุรกิจที่ต่อเนื่องจากธุรกิจหลักทรัพย์ เช่น
  การเป็นตัวแทนซื้อขายตราสารอนุพันธ์ (Exchange Traded)
  การซื้อขายหลักทรัพย์เพื่อบัญชีบริษัท ธุรกรรม OTC Derivatives ธุรกรรมจัดการกองทุน
  (Asset Management) ธุรกรรม Wealth Management ธุรกรรม Off-shore
  รวมถึงธุรกรรมการเป็นตัวแทนซื้อขายหน่วยลงทุน ซึ่งบริษัทฯ
  จะให้ความสำคัญยิ่งขึ้นเพื่อให้สามารถตอบสนองความต้องการลูกค้าได้ครบวงจร
  กอปรกับการบริหารต้นทุนที่มีประสิทธิภาพให้เกิดการประหยัดจากขนาด (Economy of scale)
  อีกทั้งบริษัทฯ เห็นความสำคัญของข้อมูลข่าวสาร
  จึงพัฒนาเทคโนโลยีที่เกี่ยวเนื่องกับระบบการซื้อขายหลักทรัพย์
  และให้ความสำคัญอย่างมากในการพัฒนาคุณภาพงานวิจัยหลักทรัพย์ทั้งทางด้านปัจจัยพื้นฐานและปัจจัยทางเทคนิค
  เพื่อให้คำแนะนำที่ทันต่อเหตุการณ์และสม่ำเสมอ
  อันจะก่อประโยชน์สูงสุดต่อลูกค้าหรือนักลงทุนในการตัดสินใจลงทุน ซึ่งบริษัทฯ
  เชื่อว่าการดำเนินการต่าง ๆ
  นี้เป็นปัจจัยสำคัญที่จะเสริมสร้างความแข็งแกร่งและความอยู่รอดของบริษัทฯ ในระยะยาว

3.3 การจัดหาผลิตภัณฑ์หรือบริการ

  3.3.1) แหล่งที่มาของเงินทุน

    โดยส่วนใหญ่แหล่งที่มาของเงินทุนของบริษัทฯ มาจากส่วนของผู้ถือหุ้น อย่างไรก็ดี บริษัทฯ
    ได้รับจัดสรรวงเงินกู้ยืมระยะสั้นจากสถาบันการเงินต่าง ๆ เพื่อรองรับความจำเป็นในระยะสั้น
    ๆ โดยคำนึงถึงสภาพคล่อง ความคุ้มค่าของเงินทุน และความต่อเนื่องในการดำเนินธุรกิจ อนึ่ง
    บริษัทฯ มีแผนจัดหาเงินทุนโดยการเสนอขายหุ้นกู้ในวงเงินไม่เกิน 2,000 ล้านบาท
    เพื่อรองรับโอกาสในการบริหารเงินทุนเพื่อขยายฐานรายได้
    และเพิ่มช่องทางในการดำเนินธุรกิจเพื่อประโยชน์สูงสุดแก่ผู้ถือหุ้น
    ซึ่งทำให้บริษัทมีเงินทุนหมุนเวียนเพียงพอสำหรับรองรับการขยายธุรกรรมในอนาคต
    อีกทั้งยังเป็นการลดความเสี่ยงจากความผันผวนของอัตราดอกเบี้ยเนื่องจากอัตราดอกเบี้ยจะคงที่ตลอดอายุหุ้นกู้
    ซึ่งการเสนอขายหุ้นกู้ดังกล่าวได้รับอนุมัติจากที่ประชุมวิสามัญผู้ถือหุ้นครั้งที่ 1/2551 เมื่อ 8
    มกราคม 2551 แล้ว

  3.3.2) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทฯ ไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

  3.3.3) การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทฯ
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  โดยสำนักงานคณะกรรมการกำกับหลักทรัพย์และตลาดหลักทรัพย์กำหนดไว้ คือ
  เงินกองทุนสภาพคล่องสุทธิไม่ต่ำกว่า 25 ล้านบาท
  และอัตราส่วนเงินกองทุนสภาพคล่องสุทธิไม่ต่ำกว่าร้อยละ 7
  ของหนี้สินทั่วไปและทรัพย์สินที่ต้องวางเป็นประกัน และที่กำหนดโดยบริษัทสำนักหักบัญชี
  (ประเทศไทย) จำกัด คือเงินกองทุนสภาพคล่องสุทธิไม่ต่ำกว่า 75 ล้านบาท
  และไม่ต่ำกว่าร้อยละ 21 ในระยะ 3 ปีที่ผ่านมา
  เงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิ มีดังนี้

  --------------------------------- ------------ ------------ ------------
  เงินกองทุน                          31 ธ.ค. 2548 31 ธ.ค. 2549 31 ธ.ค. 2550

  เงินกองทุนสภาพคล่องสุทธิ (ล้านบาท)      2,289        2,343        2,436

  อัตราส่วนเงินกองทุนสภาพคล่องสุทธิ NCR    205          287          356
  (%)                                                         
  --------------------------------- ------------ ------------ ------------

[1] 1. มูลค่าการซื้อขายรายวัน (X) < 1,000,000 บาท คิด > 0.25%, 2. 1,000,000 <
X < 10,000,000 บาท คิด > 0.22%, 3. 10,000,000 < X < 20,000,000 บาท คิด >
0.18% และ 4. X > 20,000,000 บาท ต่อรองเสรี